Õppekorralduse alused

1. Üldsätted

1.1. Leoski Tööõigusabi OÜ.Leoski Koolitus (registrikood: 117036097) täiskasvanute koolitusasutus lähtub täienduskoolituse korraldamisel täiskasvanuhariduse valdkonna kehtivatest õigusaktidest ning
teistest täienduskoolitusega seonduvatest õigusaktidest ja dokumentidest.
1.2. Õppetöö toimub aadressil Vasara 50, Tartu või vajadusel renditud õppetööks sobivates õppeklassides. Kasutatavad ruumid vastavad tervisekaitse nõuetele.

1.3. Õppetöö toimub aastaringselt koolituskalendri alusel ja/või vastavalt tellimustele. Koolituse mahtu arvestatakse akadeemilistes tundides, kus üks akadeemiline tund on 45 minutit.
1.4. Koolitused toimuvad üldjuhul grupikoolitusena, vastavalt vajadusele ja tellimusele ka individuaalkoolitusena.
1.5. Leoski Tööõigusabi OÜ.Leoski Koolitus asjaajamiskeel ja õppekeel on eesti keel.
1.6. Õpingute alusdokument on õppekava, kus on määratletud:
1.6.1. õppekava nimetus;
1.6.2. õppekavarühm;
1.6.3. õpiväljundid;
1.6.4. õpingute alustamise tingimused, juhul kui need on eeltingimuseks õpiväljundite
saavutamisel;
1.6.5. õppe kogumaht, sealhulgas auditoorse, praktilise ja iseseisva töö osakaal;
1.6.6. õppe sisu;
1.6.7. õppekeskkonna kirjeldus;
1.6.8. õppematerjalide loend, juhul kui õppekava läbimiseks on ette nähtud konkreetsed
õppematerjalid;
1.6.9. õppe lõpetamise tingimused ja väljastatavad dokumendid;
1.6.10. koolituse läbiviimiseks vajaliku koolitajate kvalifikatsiooni, õpi- või töökogemuse
kirjeldus.

2. Isikuandmete kogumine ja töötlemine

2.1. Leoski Tööõigusabi OÜ.Leoski Koolitus kogub õppijate kohta järgmisi andmeid: nimi, e-posti aadress, telefoninumber ja isikukood. Isikuandmeid töödeldakse vastavalt Isikuandmete kaitse seadusele §6.

3. Koolitusele registreerumine ja koolitusgrupi komplekteerimine

3.1. Koolitusele registreerumine
3.1.1. Koolitusele tuleb eelnevalt registreeruda. Registreeruda saab e-posti teel tiina@leoskikoolitus.ee või telefonil 56492601. Registreerumise kinnituse saadame e-posti aadressile või teatame telefoni teel pärast registreerumistasu laekumist.
3.1.2. Õppijal on õigus saada koolituste kohta täiendavat infot Leoski Tööõigusabi OÜ.Leoski Koolitus kontaktisikult.
3.1.3. Leoski Tööõigusabi OÜ.Leoski Koolitus jätab endale õiguse avada vajaduse korral ka väiksema arvuga gruppe ja pakkuda erinevaid lähenemisi: nt sama summa eest on võimalik saada vähem õppetunde või suurendada sama tundide arvu korral osalustasu. Neil juhtumitel arvestatakse õppijate soove ja omavahelisi kokkuleppeid.

3.2. Koolitusgrupi komplekteerimine
3.2.1. Õppegrupp moodustatakse koolitusele registreerumise järjekorra alusel.
3.2.2. Koolituse alustamiseks koostatakse koolitusel õppijate nimekiri.
3.2.3. Leoski Tööõigusabi OÜ.Leoski Koolitusel on koolitusgrupi mittetäitumisel õigus koolitus ära jätta või koolituse algust edasi lükata koolitusgrupi täitumiseni. Registreerunuid teavitatakse telefoni või e-posti teel vähemalt kolmepäevase etteteatamisega. Koolituse ärajäämisel korraldajatest tulenevatel põhjustel makstakse ettemakstud koolituse tasu tagasi.

4. Koolituse alustamine ja koolitusel osalemine

4.1. Koolitusel õppimist saavad alustada õppijad, kes on Leoski Tööõigusabi OÜ.Leoski Koolitus poolt õppegruppi arvatud.
4.2. Õppetööst osavõttu kinnitab osaleja oma allkirjaga registreerimislehel.

5. Koolituse lõpetamine ja väljaarvamise kord

5.1. Koolituse lõpetamise tingimused on sätestatud koolituse õppekavas. Koolituse
õpiväljundid omandanud ning hindamise läbinud õppijale väljastatakse tunnistus. Hindamisel
mitteosalenud või hindamist mitteläbinud õppijale väljastatakse tõend.
5.2. Koolituse kohta tagasiside saamiseks täidavad koolituse lõpetajad kursuse lõpus
tagasisidelehe.

6. Koolituse eest tasumine

6.1. Koolituse eest tasumine toimub arve alusel.
6.2. Maksetähtaja ületamisel ja arve täies osas mittetasumise korral ei väljastata õppurile ei
tunnistust ega tõendit.
6.3. Koolituse eest on võimalus tasuda osamaksetena, mille kohta sõlmitakse maksjaga eraldi
kokkulepe.
6.4. Koolituse eest makstud õppetasu on koolituse eest tasujal õigus näidata tuludeklaratsioonis koolituskuluna vastavalt tulumaksuseadusele §26. Koolitusasutus edastab koolitatavate andmed ise elektrooniliselt Maksu- ja Tolliametile.

7. Koolitusest loobumine ja koolituse katkestamine

7.1. Kui koolitusele registreerunul ei ole võimalik koolitust alustada või koolitusel edasi osaleda, tuleb sellest teavitada Leoski Tööõigusabi OÜ.Leoski Koolitus kontaktisikut e-kirja või telefoni teel vähemalt 5 tööpäeva ette.
7.2. Koolitusest loobumise või mõjuval põhjusel koolituse katkestamise korral tagastatakse osavõtjale makstud õppetasu, millest on maha arvestatud osaletud loengute aeg ja 10% kursuse maksumusest Leoski Tööõigusabi OÜ.Leoski Koolitus poolt tehtud kulutuste katmiseks ( registreerimiskulud, jaotusmaterjalide ettevalmistamine, materjalikulu jms.)

8. Õppija õigused ja kohustused
8.1. Õppijal on õigus:
8.1.1. valida oma võimetele ja huvidele vastav kursus;
8.1.2. nõuda kvaliteetset koolitust;
8.1.3. saada teavet Leoski Tööõigusabi OÜ.Leoski Koolitus õppekorralduse ja õppekava kohta;
8.1.4. nõuda õppemaksu tagastamist Leoski Tööõigusabi OÜ.Leoski Koolitus süül ära jäänud kursuste eest;
8.1.5. lahkuda koolituselt omal soovil enne õppeperioodi lõppu.
8.1.6. saada kursuse lõpus kursusel osalemist kinnitav tunnistus või tõend.

8.2. Õppija on kohustatud:
8.2.1. tegutsema hädaolukorras (tulekahju, veeavarii, pommiähvardus jms) vastavalt
eeskirjadele ja kooli töötajate korraldustele;
8.2.2. hoidma heaperemehelikult tema kasutusse antud õppevahendeid ja koolitusruumide
vara;
8.2.3. käituma vastavalt üldtunnustatud kõlblusnormidele.

9. Koolitajate kvalifikatsiooninõuded
9.1. Koolitajad peavad omama kõrgemat erialast ning pedagoogilist haridust või olema
aktiivselt tegutsenud õpetatavas valdkonnas ning omama vastavasisulist kogemust, mida nad
on võimelised tõestama.

10. Vaidluste lahendamise kord
10.1. Leoski Tööõigusabi OÜ.Leoski Koolitus ja Õppija/Töötaja vahel tekkinud eriarvamused ja vaidlused lahendavad pooled eelkõige läbirääkimiste teel. Kui tekkinud erimeelsusi ei õnnestu lahendada läbirääkimistega, lahendatakse vaidlus Tartu maakohtus.